laion/Wikipedia-Exotic huggingface dataset:
טיטן 2

טיטאן 2 (באנגלית: Titan II) הוא טיל מסדרת הטילים טיטן. הטיל פותח על ידי חברת גלן ל. מרטין (לאחר מכן מרטין מריאטה). הטיטאן יוצר במקור כדי לשמש כטיל בליסטי בין־יבשתי, ולאחר מכן הוסב לשימוש כרקטת שיגור למסלול לווייני נמוך. הטיל שימש לשיגור לווייני ריגול עבור חיל האוויר האמריקאי, לשיגור לוויני מחקר ומטאורולוגיה שונים, ולשיגור חלליות הג'מיני עבור נאס"א. שדרוג של הטיטן 2 (Titan 2 SLVs) שוגר מנמל החלל ונדברג שבקליפורניה עד לשנת 2003. טיל "טיטן 2 LGM" הוא טיל המשך לטיל "טיטן 1". הטיל בגרסה זו (שהייתה גרסת הייצור המקורית) פותח כטיל בליסטי בין־יבשתי, כדי להגביר את יכולת ההרתעה של ארצות הברית. הטיל פותח על ידי חברת גלן ל. מרטין לפי חוזה בינה לבין חיל האוויר האמריקאי. הטיל היה יכול לשאת משקל כפול מאשר קודמו, טיטן 1. 63 הטילים הראשונים שקיבל פיקוד האוויר האסטרטגי של ארצות הברית הוצבו בבסיס חיל האוויר ונדנברג וסביב שלושה בסיסים נוספים של חיל האוויר האמריקאי. מספר תאונות התרחשו עם הטיל כאשר היה במבנה השיגור שלו. התאונה החמורה ביותר התרחשה ב־1965, כאשר הטיל התפוצץ בתוך המבנה בו הוצב וגרם למותם של 53 אנשים, רובם אזרחים. הטיל האחרון נוטרל ב־5 במאי 1987. את הטילים מאחסנים כיום, מנוטרלים, בבסיס חיל האוויר האמריקאי דייוויס־מונטנה. רוב הטילים שלא נוצלו לטיסות ניסוי בזמן פעילות מבצעית עברו התאמה למשגרים מדגם טיטן 2 23G וטיטן 2 GLV. רק טיל אחד ומבנהו הושארו במקומם והם משמשים כ"מוזיאון לטיל טיטן". פיקוד האוויר האסטרטגי David K. Stumpf, TITAN II A history of a Cold War Missile Program, The University of Arkansas press, 2000 מדיה וקבצים בנושא טיטן 2 בוויקישיתוף נתונים על הטיל (באנגלית) אתר הטיל
סלט

סלט הוא סוג של מזון המוגש הן כמנה ראשונה, הן כתוספת למנה עיקרית או כמנה עיקרית ואף כקינוח. הסלט הוא תערובת של מזונות קרים, בעיקר ירקות או פירות. לעיתים נוספים לסלט אגוזים, קרוטונים ופיסות דגים, בשר וגבינה. מקורה של המילה "סלט" הוא במילה הצרפתית: "סלד" salade, שמקורה במילה הלטינית: salata "מומלח" מ- sal - "מלח". סלט ירוק, סוג הסלט הבסיסי ביותר, מורכב מתערובת של עלים שונים עם רוטב. בין סוגי העלים הנכללים בסלט הם: חסה לסוגיה, תרד, רוקט, שן ארי, ריחן ועוד. בין סוגי הסלט הירוק הבולטים ניתן למנות את סלט הקיסר, סלט השף וסלט הקוב. ישנם סלטים שאינם כוללים עלים ירוקים, אלא ירקות אחרים וכן התוספות האחרות לסלטים מגוונות ביותר וכוללות לעיתים בשר, מאכלי ים, ביצים, דגים, פירות וכן הלאה. נהוג לתבל סלטים בעזרת רוטב לסלט או שמנים כדי להעשיר את טעמם. בין רוטבי הסלטים הבולטים ניתן למנות את הרטבים על בסיס המיונז: רוטב ראנץ', רוטב רוסי ורוטב אלף האיים ואת הרטבים על בסיס שמן זית: רוטב צרפתי, רוטב איטלקי, ויניגרט ועוד. בנוסף, יש המוסיפים לסלטים מרכיבים נוספים כגון: פטריות, בשר עוף, בשר בקר, דגים, פירות ים, דגנים, וכן מאפים כגון: קרוטונים, פסטה, אורז וגבינות. סלט ירקות, המכונה, בהתאם לאופן הכנתו "סלט ישראלי", "סלט ערבי" או "סלט יווני" כולל ירקות חתוכים. מגוון ירקות משמשים להכנתו, ביניהם: עגבנייה, מלפפון, פלפלים בצבעים שונים, חסה, בצל, גזר וצנון או צנונית. סלט יווני מכיל בדרך כלל גם חסה וגבינת פטה. סלט ישראלי סלט לבנוני (פתוש) סלט יווני סלט איטלקי סלט ניסואז (סלט ניצה) סלט עוף סלט ביצים סלט פירות סלט פסטה סלטי קטניות סלט תפוחי אדמה סלט סומן - סלט יפני סום טאם - סלט וייטנאמי טאבולה סלט ולדורף סלט ווטרגייט סלט חומוס סלט חצילים סלט טונה פיאז סלט רוסי (סלט מיונז, סלט אוליבייה) סלט קוב סלט שעועית קצ'ומבארי סלט קינואה סלט, באתר אנציקלופדיה בריטניקה (באנגלית) סלטים, דף שער בספרייה הלאומית מקור המילה "סלט" במילון האטימולוגיה המקוון (Online Etymology Dictionary)
רשיד ח'אלידי

רשיד ח'אלידי (בערבית: رشيد خالدي; נולד ב-1948 בניו יורק) הוא היסטוריון ואינטלקטואל פלסטיני-אמריקאי בולט. הוא משמש כמופקד הקתדרה על שם אדוארד סעיד ללימודים ערבים מודרניים באוניברסיטת קולומביה ועורך כתב העת Journal of Palestine Studies. ח'אלידי נולד בניו יורק לדיפלומט הערבי איסמאעיל ח'אלידי (אנ'), אחיו של חוסיין אל-ח'אלידי, אשר היה ראש עיריית ירושלים וראש ממשלת ירדן. אביו, אשר נולד בירושלים והחזיק באזרחות סעודית, עבד באומות המאוחדות בניו יורק. אמו של ח'אלידי הייתה אמריקאית ממוצא לבנוני ועבדה כמעצבת פנים. בשנת 1970 קיבל תואר ראשון מאוניברסיטת ייל. בשנת 1974 סיים דוקטורט באוניברסיטת אוקספורד. בין השנים 1976–1982 לימד באוניברסיטה האמריקנית בביירות ושימש כעמית מחקר במכון ללימודים פלסטינים בביירות. שימש כנשיא האגודה הצפון אמריקאית ללימודי המזרח התיכון. רשיד ח'אלידי, במצור – קבלת החלטות באש"ף במהלך מלחמת לבנון, מרכז כובד, בימת "מערכות" לעיונים צבאיים, 1988. רשיד ח'אלידי, דניאל מונטרסקו (ע), תרגום: איה ברויר, כלוב הברזל: סיפור מאבקם של הפלסטינים למדינה, רעננה: מכון ון ליר בירושלים הקיבוץ המאוחד, תשע"א - 2010 (המקור באנגלית 2006, 2007) מדיה וקבצים בנושא רשיד ח'אלידי בוויקישיתוף דף הבית של ח'אלידי באתר אוניברסיטת קולומביה רשיד ח'אלדי (1948-), דף שער בספרייה הלאומית רשיד ח'אלידי, במסד הנתונים הקולנועיים IMDb (באנגלית) על הספר, באתר מערכות ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
החוף המזרחי (ארצות הברית)

החוף המזרחי (באנגלית: East Coast) או "החוף האטלנטי" של ארצות הברית הוא מושג גאוגרפי הכולל בתוכו, במובנו המצומצם, את המדינות השוכנות לחופו של האוקיינוס האטלנטי: מיין, ניו המפשייר, מסצ'וסטס, רוד איילנד, קונטיקט, ניו יורק, פנסילבניה, ניו ג'רזי, דלאוור, מרילנד, וירג'יניה, קרוליינה הצפונית, קרוליינה הדרומית, ג'ורג'יה ופלורידה. במובן הרחב כולל המושג גם את המדינה היבשתית ורמונט. המדינה בעלת השטח הגדול ביותר בחוף המזרחי היא פלורידה. לארצות הברית שני חופים בשני צדדיה אחד במערב והשני במזרח, ומכאן נגזר שמו של חלק זה בארצות הברית לפי שהוא לאורך החוף המזרחי. 12 מושבות מתוך 13 המושבות, אלה שייסדו את ארצות הברית הן חלק מהחוף המזרחי, כיום יש שתי מדינות בלבד הנמצאות בחוף המזרחי שאינן חלק מאותן 12 שמרדו, מיין ופלורידה. ב-2010, האוכלוסייה של המדינות שיש להם קו החוף בחוף המזרחי נאמדה ב 112,642,503 (שהם כ 36% מכלל האוכלוסייה במדינה), כששתי המדינות הגדולות ביותר עם בערך 19.5 מיליון תושבים כל אחת, הן פלורידה וניו-יורק. מדינות גדולות נוספות הן פנסילבניה, ג'ורג'יה וקרוליינה הצפונית. העיר הגדולה ביותר היא ניו יורק. החוף המזרחי אינו אחיד מבחינה פוליטית. עד למלחמת האזרחים האמריקאית דגלו המדינות הצפוניות בזכויות השחורים בעוד המדינות הדרומיות השתייכו לקונפדרציה ותמכו בעבדות. כיום נוטות המדינות הצפוניות יותר לכיוון הליברלי ולמפלגה הדמוקרטית, בעוד המדינות הדרומיות יותר נוטות לכיוון הרפובליקני. אין אחידות באקלים במדינות החוף המזרחי. בפלורידה הממוקמת בדרום, אקלים סובטרופי גשום חם ולח, עם שתי עונות (קיץ וחורף) וביניהן עונות מעבר, ועם חורף יבש וחם שאינו מושלג. לעומת זאת, במדינת ניו יורק יורק הצפונית אקלים יבשתי שבו ארבע עונות השנה מובחנות בבירור, והחורף קר ומושלג. עם זאת, כל החוף המזרחי פגיע לסופות טרופיות (טייפונים והוריקנים), חלקן קשות. תקופת הפעילות של הסופות הטרופיות היא בחודשים יוני עד נובמבר. הכבישים המרכזיים בחוף המזרחי הוא הכביש הראשון והכביש המהיר 95 ויש גם נתיב ימי שמקשר לחופים האטלנטים. החוף המערבי (ארצות הברית) מדיה וקבצים בנושא החוף המזרחי בוויקישיתוף החוף המזרחי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
אקסהיביציוניזם

אֶקְסְהִיבִּיצְיוֹנִיזְם הוא דפוס התנהגות בו אדם משתוקק לחשוף את אבריו האינטימיים בפומבי, ומפיק הנאה מכך. על פי ה-DSM, המגדיר המקובל של הפרעות הנפש, נחשב דפוס התנהגות זה לפאראפיליה, אם הוא נמשך מעל שישה חודשים ומהווה הפרעה משמעותית לתפקוד היומיומי התקין של האדם. אקסהיביציוניזם עשוי להתבטא בצורות שונות, חלקן באופן שנתפס כשלילי ואף כמאיים על האנשים מולם נעשה הדבר (למשל אוננות מול עוברי אורח), וחלקן באופן שלא נועד להיתפס כמאיים על האחרים (כגון חשיפה רגעית ("flashing") של איברים אינטימיים מול קהל הנהוגה לעיתים במסגרת חגיגות "מרדי גרא" השנתיות בניו אורלינס). בישראל אין חוק האוסר התערטלות אך יש סעיפים בחוק העונשין המתייחסים למעשים מגונים בפומבי, גרימת מטרד ציבורי והתנהגות מגונה במקום ציבורי. מונינג דיק פיק Exhibitionism, באתר Forensic Psychiatry חוק העונשין בנושא עבירות מין בישראל, תשל"ז 1977 אקסהיביציוניזם, באתר אנציקלופדיה בריטניקה (באנגלית) מדוע שולל נאמן חוק נגד עירום פומבי, באתר News1 ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
קיראס

קיראס הוא לוח שריון ממתכת שנועד להגן על החזה והבטן. הקיראסירים המשיכו למלא תפקיד חשוב עד מלחמות נפוליאון (תחילת המאה ה-19), ואפילו קצת לאחר מכן, אך התפתחות נוספת שחלה ברובים גרמה לכך שבמחצית השנייה של המאה ה-19 לא היה שריון קיראס אפילו לפרשים. כיום מספר יחידות בעולם עושות שימוש בקיראס כחלק ממדים יצוגיים במשימות משמר ותהלוכות, כך לדוגמה משמר החיים ורגימנט הכחולים והמלכותיים בצבא הבריטי. קיראס, באתר אנציקלופדיה בריטניקה (באנגלית) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
סלט ולדורף

סלט ולדורף (באנגלית: Waldorf salad) הוא סלט המכיל תפוחים, אגוזי מלך, סלרי ומיונז. גרסאות מודרניות יותר מכילות אננס ברוטב מיונז. נהוג להגיש את הסלט על מצע של עלי חסה. סלט זה נוצר לראשונה בשנת 1896 במלון וולדורף-אסטוריה שבניו יורק על ידי רב-המלצרים של המלון אוסקר צ'ירקי. אגוזי המלך לא היו בסלט המקורי והם נוספו מאוחר יותר. אננס הוא גיוון מסוף המאה ה-20. "סלט ולדורף" הוא שמו של פרק מהסדרה הבריטית: "המלון של פולטי" (Fawlty Towers), בה מבקש תייר חם-מזג מארצות הברית כי יכינו עבורו את הסלט, אולם צוות המלון לא מצליח לעמוד במשימה על אף ניסיונות רבים. באזיל פולטי, המנהל של המלון, מודיע לתייר כי: "בדיוק אזלו לנו הוולדורפים". סלט פירות מדיה וקבצים בנושא סלט ולדורף בוויקישיתוף מתכון
ג'ון סטוט

ג'ון סטוט (אנגלית: John Robert Walmsley Stott; ‏ 27 באפריל 1921 - 27 ביולי 2011) היה כומר אנגלי אנגליקני, מחשובי התאולוגים אוונגליסטים במאה ה-20. בשנת 2005 נבחר ברשימת 100 האנשים הכי משפיעים של טיים מגזין. נולד בלונדון לסיר ארנולד ולאמילי סטוט. אביו היה רופא ברחוב הארלי, ואגנוסטי מבחינה דתית. אמו הייתה לותרנית ונהגה להתפלל בכנסיית כל הנשמות במבוי לנגהם בלונדון. הוא למד שפות מודרניות באוניברסיטת קיימברידג', שם סיים תואר ראשון בצרפתית ותאולוגיה. כשסיים את התואר הוסמך לכמורה במכללה התאולוגית רידלי הול. בשנת 1945 החל לשמש ככומר בכנסיית כל הנשמות, ובין השנים 1950 ל-1975 שימש כרקטור של הכנסייה. בשנת 1974 הקים את הארגון Langham Partnership International העוסק בפרסום ספרות נוצרית והעברת סמינרים. הוא היה רווק ובמשך כל חיו לא נשא אישה מסיבות דתיות. הוא היה צפר חובב. בניגוד לרוב הנצרות האוונגליסטית הנחשבת לנוקשה ואף קיצונית מבחינה דתית ופוליטית, נחשב סטוט למנהיג מתון בזרם זה. הוא היה אנטי-ציוני והתנגד לציונות נוצרית בפרט, בה ראה כפירה בכך שהכנסייה היא ישראל האמיתי. סטוט כתב יותר מ-50 ספרים אשר תורגמו לשפות רבות, וכן מאמרים וכתבות. מדיה וקבצים בנושא ג'ון סטוט בוויקישיתוף Langham Partnership International, אתר הרשת הבינלאומית של סטוט ג'ון סטוט, באתר Discogs (באנגלית)
לוג'יטק

לוג'יטק (באנגלית: Logitech, לעיתים מקוצר לשם logi על מוצריה; הגייה נוספת: לוגיטק) היא חברה שווייצרית ותאגיד רב-לאומי המתמחה בייצור ציוד היקפי למחשב, שנוסדה בשנת 1981. החברה מפתחת ומשווקת ציוד היקפי למחשבים אישיים, הכולל מקלדות, עכברים, מיקרופונים, בקרי משחק ומצלמות רשת. בנוסף לכך החברה מייצרת גם רמקולים למחשב, אוזניות, שלטי אינפרא אדום, מכשירי שמע אלחוטיים, ומכשירי שמע למכשירי MP3 וטלפונים ניידים. החברה נחשבת כמתמחה ואיכותית במיוחד בייצור עכברים אלחוטיים. בתחילת דרכה בשנות השמונים, שיווקה לוג'יטק בעיקר עכברים כציוד היקפי למחשבים, שהיו באותה תקופה חידוש נוח ביותר, לכן החליטה להמשיך במכירתם. לאחר מכן החלה לשווק ולייצר גם מקלדות ואחרי כמה שנים התחילה לייצר רמקולים. בהמשך החלה לייצר אוזניות ומכשירי שמע, למכשירי MP3 וטלפונים ניידים, בקרי משחק, מצלמות אינטרנט ומיקרופונים, והתפרסמה מאוד במיוחד בעכבריה ומקלדותיה, הנחשבים איכותיים מאוד. מדיה וקבצים בנושא לוג'יטק בוויקישיתוף אתר האינטרנט הרשמי של לוג'יטק (באנגלית, בגרמנית, בצרפתית ובאיטלקית) אתר האינטרנט הרשמי של לוג'יטק (באנגלית) לוג'יטק, ברשת החברתית פייסבוק לוג'יטק, ברשת החברתית אקס (טוויטר) לוג'יטק, ברשת החברתית אינסטגרם לוג'יטק, סרטונים בערוץ היוטיוב לוג'יטק, באתר פינטרסט עוד מידע על לוג'יטק מידע עסקי על חברת לוג'יטק באתרים Yahoo! Finance • MarketWatch • CNN Money • Bloomberg Business (באנגלית) לוג'יטק, בגוגל פיננסים לוג'יטק, באתר Crunchbase (באנגלית) ערך זה הוא קצרמר בנושא מחשבים ובנושא חברות. אתם מוזמנים לתרום לוויקיפדיה ולהרחיב אותו.
הסוכנות לפשע מאורגן חמור

SOCA הידועה כסוכנות לפשע מאורגן חמור (באנגלית: SOCA, Serious Organised Crime Agency) הייתה גוף ציבורי של ממשלת בריטניה שפעל כסוכנות אכיפת חוק ארצית בבריטניה, המופקדת על מודיעין פלילי, חקירות ואכיפת חוק והיוותה חלק ממערכת הביטחון וקהילת המודיעין הבריטית והתמקדתהבמודיעין משטרתי. הוקמה בשנת 2006 ופורקה כעבור 7 שנים באוקטובר 2013. הוחלפה על ידי סוכנות הפשע הלאומית. הסוכנות פעלה מכוח חוק המשטרה והפשע המאורגן החמור 2005, רשמית הסוכנות נוסדה ב-1 באפריל 2006 בעקבות מיזוג של מחלקת הפשע הלאומית, שירות המודיעין הלאומי הפלילי, היחידה הלאומית לפשעי היי טק (NHTCU) ואגף החקירות והמודיעין של סוכנות המכס ומס ההכנסה של הוד מעלתה, בתחומי המאבק בסחר בסמים, והייתה אחראית גם על מאבק בפשעי הגירה מאורגנת, תפקיד שנטלה מידי שירות ההגירה הבריטי. משרד ההונאה החמורה נותר סוכנות נפרדת. רעיון הקמת הסוכנות הוכרז ב-9 בפברואר 2004, כחלק מחוק המשטרה והפשע המאורגן החמור 2005, שמגביל מחאות והפגנות במרכז לונדון ומאפשר לארגון להוציא צווי מעצר וצווי חיפוש. ביקורות שונות טענו כי היה קיים דמיון רב בין סוכנות SOCA לבין הבולשת הפדרלית של ארצות הברית וחלק מהעיתונות הבריטית נהגה לכנות את הסוכנות בשם "ה-FBI הבריטי". לסוכני SOCA הוגדרו סמכויות של קציני שיטור, פקידי מכס והגירה. אנשי SOCA לא נטו לעטות מדים. מנכ"ל SOCA היה אחראי על קביעת סמכויות והענקתם לאנשי הסגל של הסוכנות, זאת בהתאם לאופי החקירה. SOCA נהגה לשתף פעולה עם כוחות משטרה מקומיים באנגליה ובוויילס כמו גם בסקוטלנד ובצפון אירלנד (אף שבמידה מצומצמת מאוד, מאחר שאת תפקידי המאבק בפשיעה בסקוטלנד ובצפון אירלנד, מבצעות סוכנויות השיטור המקומיות - הסוכנות לאכיפת הסמים והפשיעה הסקוטית, וכוח המשימה ללוחמה בפשע המאורגן של צפון אירלנד; כאשר בסקוטלנד, לא הייתה ל-SOCA רשות לנהל מבצעים ללא אישור ממשלת סקוטלנד). בשנת 2010 (רק ארבע שנים לאחר הקמתה של SOCA) משרד הפנים הבריטי החל לבחון הצעות שונות להחליף אותה עם סוכנות הפשע הלאומית (NCA, National Crime Agency), שהחלה לפעול לבסוף באוקטובר 2013 כסוכנות אכיפת החוק והלוחמה בפשע המאורגן העיקרית בבריטניה וכיורשת סוכנות SOCA שפורקה. מינהל ההתערבות (מציאת דרכים לשבש פשע מאורגן) מינהל המודיעין (בניית תמונה מפורטת של כנופיות פשע מאורגן) מינהל האכיפה (חוקרת כנופיות הפשע המאורגן); היחידה הלאומית לפשעי היי טק (נאבקת בפשעי מחשב למיניהם) המרכז לסיוע והגנה מקוונת לילדים (עוסקת במניעת פשעים לניצול ילדים) המרכז למניעת חטיפות יחידת המודיעין הפיננסי ביל יוז (2006–2010) טרבור פירס (2010–2013) אתר האינטרנט הרשמי של הסוכנות לפשע מאורגן חמור
לה רפובליקה

לה רפובליקה (באיטלקית: La Repubblica) הוא העיתון השני בתפוצתו באיטליה, לאחר ה"קוריירה דלה סרה". העיתון נוסד בשנת 1976 על ידי אוג'ניו סקלפרי, ואימץ לו קו פוליטי התומך במפלגות המרכז-שמאל והתנועה הקומוניסטית באיטליה. בשנת 1978 גדלה תפוצתו של העיתון בצורה חדה ביותר וזאת ברקע פרשת חטיפתו של ראש ממשלת איטליה לשעבר, אלדו מורו, בידי הבריגדות האדומות. העיתון סיקר בצורה שוטפת את כל ההתפתחויות בפרשה, מאז החטיפה ועד מציאת גופתו של מורו. בשנות ה-80 ניהל העיתון מערכה עזה מול העיתון "קוריירה דלה סרה", מאבק שבמהלכו עברו עיתונאים רבים לעבוד ב"לה רפובליקה", וזאת עקב תנאי השכר המפליגים שהציע להם העיתון. בשנת 1988 רכש את העיתון איל ההון האיטלקי קרלו דה בנדטי. עקב היריבות העסקית בין דה בנדטי וראש ממשלת איטליה סילביו ברלוסקוני החל לאמץ העיתון "לה רפובליקה" קו ביקורתי תקיף נגד ברלוסקוני ומדיניותו. בשנת 2009 החליט ברלוסקוני לתבוע לדין את העיתון עקב כתבה שבה הואשם בשחיתות פוליטית. בעיתון פורסמו קריקטורות של ג'ורג'ו פוראטיני. בעקבות שערוריות פוליטיות שהיו בעקבות הפרסומים, הצייר נאלץ לעזוב את העיתון. מדיה וקבצים בנושא לה רפובליקה בוויקישיתוף אתר האינטרנט הרשמי של לה רפובליקה (באיטלקית) אתר האינטרנט הרשמי של לה רפובליקה אתר האינטרנט הרשמי של לה רפובליקה לה רפובליקה, ברשת החברתית פייסבוק לה רפובליקה, ברשת החברתית אקס (טוויטר) לה רפובליקה, ביישום טלגרם
ולדורף

האם התכוונתם ל... חינוך ולדורף – שיטת חינוך המבוססת על האנתרופוסופיה סטטלר ווולדורף – דמויות בדיוניות - זוג זקנים זעפנים שהופיעו בסדרת הטלוויזיה החבובות מלון וולדורף אסטוריה – בית מלון מפואר בניו יורק מלון וולדורף-אסטוריה (1893–1929) – לשעבר, בית מלון מפואר בניו יורק. כיום עומד שם בניין אמפייר סטייט סלט ולדורף – סלט המכיל תפוחים, אגוזי מלך, סלרי ומיונז וולדורף אסטוריה (רשת) – רשת בתי מלון
משפטים (פירושונים)

האם התכוונתם ל... משפטים – תחום העוסק בחקר הפרדיגמה של החוק ודרכי אכיפתו. פרשת משפטים – פרשת השבוע השישית בספר שמות. משפטים (כתב עת) – כתב העת העברי העיקרי שמפרסמת הפקולטה למשפטים באוניברסיטה העברית בירושלים.
גילון (פירושונים)

האם התכוונתם ל... הר גילון – הר בגליל התחתון המערבי גילון – יישוב קהילתי בגליל התחתון בתחומי המועצה האזורית משגב, השוכן על הר גילון מנהרות גילון – זוג מנהרות האמורות לשמש את מסילת הרכבת בין עכו לכרמיאל גילון - שמן הישן של איגרות חוב ממשלתיות בעלות ריבית משתנה הנגזרת מריבית המק"מ אישים: אלון גילון – משפטן אליהו ("עולש") גילון – איש הפלמ"ח, רופא וקצין רפואה ראשי בצה"ל חיים גילון – חוקר כימיה אורגנית-ביולוגית כרמי גילון – ראש השב"כ לשעבר, שגריר ישראל בדנמרק, וראש מועצת מבשרת ציון לשעבר קולין גילון (גלקמן) – משפטן ישראלי ופרקליט המדינה השלישי גלון (פירושונים)
השירות לתקשורת מיוחדת ומידע של רוסיה

השירות לתקשורת מיוחדת ומידע (ברוסית: Служба специальной связи и информации, Спецсвязь России) הוא ארגון הביון הממשלתי העיקרי בתחום מודיעין אותות ואבטחת התקשורת הממשלתית ברוסיה. השירות מהווה חלק משירות האבטחה הפדרלי של רוסיה והוא היורש העיקרי לסוכנות הפדרלית לתקשורת ממשלתית ומודיעין. נחשב למקבילה הרוסית של ה-NSA ויחידה 8200. המערכת לתקשורת הממשלתית מאובטחת הוקמה בברית המועצות ב-1928, כמערכת ВЧ-связь (תקשורת בתדירות גבוהה) שתפקדה כמערכת התקשורת הצבאית והממשלתית. בעת הקמתה, פעלה מערכת התקשורת כרשת של קווי טלפון פנימיים מוצפנים. המערכת שירתה את בכירי הצבא האדום ומדינאי המפלגה הקומוניסטית של ברית המועצות, ובעיקר חברי הפוליטביורו. בתקופת מלחמת העולם השנייה, שירתה המערכת את הפיקודים הצבאיים השונים, ובחלוף השנים קושרו כל השגרירויות הסובייטיות והמדינות הסוציאליסטיות. האחריות על תפקוד המערכת הוטלה על הק.ג.ב ובעיקר על המחלקה השמינית (תקשורת ממשלתית) ומחלקה ה-16 (מודיעין אלקטרוני). בשנות ה-90, לאחר התפרקות ברית המועצות, הוקמה הסוכנות הפדרלית לתקשורת ממשלתית ומודיעין שנטלה על עצמה את תפקיד אבטחת התקשורת הממשלתית והנשיאותית וניהול מודיעין אלקטרוני. היא פעלה כארגון עצמאי עד שב-11 במרץ 2003 הוקם השירות לתקשורת מיוחדת ומידע אשר פועל בתחום אבטחת התקשורת, לצד תפקידי איסוף מודיעין אותות, בשיתוף פעולה עם המודיעין הצבאי ופס"ב. ב-7 באוגוסט 2004 השירות הועבר לאחריות שירות האבטחה הפדרלי ויחד עם שירות הביטחון הפדרלי משתמש במערכת לפעולות חקירה מבצעיות על מנת לנטר ולהגן על רשתות התקשורת הממשלתיות. המרכז לביטחון מידע של שירות הביטחון הפדרלי המרכז הראשי לתקשורת מיוחדת שירות השילוח הממלכתי של רוסיה אתר האינטרנט הרשמי של השירות לתקשורת מיוחדת ומידע של רוסיה משנת 1991 קורנב עמד בראש המינהל לתקשורת נשיאותית שהייתה אחראית לאבטחת התקשורת של הקרמלין.
The Annoying Orange

The Annoying Orange (בעברית: התפוז המעצבן) היא סדרת אינטרנט קומית שפותחה בידי עורך הסרטונים דיין בוגהיימר, שנודע בכינויו "דיינבו" (daneboe). ערוץ הילדים העולמי Cartoon Network הפיק תוכנית טלוויזיה המבוססת על סדרת האינטרנט. בסדרת הטלוויזיה מופיעים אותן הדמויות ואותם השחקנים, אך העלילות מתמקדות בסל מעופף, המאפשר לנסוע בזמן במקום במטבח כמו בסדרת האינטרנט. ב-15 בדצמבר 2013 שודרה התוכנית בדיבוב לעברית בערוץ הילדים, ודמותו של התפוז דובבה על ידי יובל סגל. התוכנית עוסקת בדמותו של תפוז מדבר החי במטבח. בכל פרק, התפוז (שמדי פעם מלווה בחברו הטוב, אגס) פוגש מוצר מזון אחר ונקלע איתו לשיחה, בה, בדרך כלל, התפוז מספר עליו בדיחות וגורם לו להתעצבן. רוב הפרקים מסתיימים כאשר מגיעה סכין וחותכת את הדמות איתה התפוז מדבר. התוכנית החלה בסרטון קצר שיצר דיינבו, בו התפוז מנהל דיאלוג עם תפוח. במקור, תוכנן להיות רק פרק אחד ויחיד, אך דיינבו כל כך אהב את הדמות ואת הרעיון, שהוא המשיך ליצור פרקים נוספים. תפוז (Orange) (מדובב בידי דיין בוגהיימר) – הדמות הראשית, מעצבן ומרגיז אבל גם חבר נאמן. אגס (Pear) (מדובב בידי דיין בוגהיימר) – חברו הטוב ביותר של תפוז. בניגוד אליו, אגס הרבה יותר חכם ושקול, אוהב לקרוא ספרים קלאסיים. פסיפלורה (Passion fruit, נקראת על ידי חבריה "Passion" (בעברית: "תשוקה")) (מדובבת בידי ג'סטין אזריק) – הדמות הנשית היחידה בסדרה אשר מתפקדת גם כדמות ראשית. תפוח ננסי/תפוח קטן (Midget/Little apple) (מדובב בידי דיין בוגהיימר) – הופיע לראשונה בפרק ה-35 של התוכנית, אך קודם לתפקיד ראשי. אשכולית (Grapefruit) (מדובב בידי רוברט ג'אגינגס ידוע גם בובג'נז) – נמצא ביחסי אהבה-שנאה עם תפוז. הוא קשוח וחצוף. מרשמלו (Marshmallow) (מדובב בידי דיין בוגהיימר) – חברו הטוב ביותר של תפוח ננסי. דמות המזון הקבועה היחידה אשר איננה פרי. סבא לימון (Grandpa Lemon) (מדובב בידי קווין ברוק) – דמות של סבא טיפוסי. למרות גילו המופלג, הוא פעלולן מפורסם ורוכב אופנוע. ליאם (Liam) (מגולם בידי רוברט ג'אגינגס / בובג'נז) – לפרקון אירי. הוא בעל כוחות קסם, בהם הוא משתמש על מנת ללמד את תפוז "לקחים" על כך שהוא מעצבן אנשים. נרוויל (Nervile) – מופיע בסדרת הטלוויזיה. הוא מנהל חנות הפירות וחברו של תפוז. הדמות אנושית היחידה. מדיה וקבצים בנושא The Annoying Orange בוויקישיתוף אתר האינטרנט הרשמי של The Annoying Orange The Annoying Orange, ברשת החברתית פייסבוק The Annoying Orange, ברשת החברתית אקס (טוויטר) The Annoying Orange, סרטונים בערוץ היוטיוב "The Annoying Orange", במסד הנתונים הקולנועיים IMDb (באנגלית)
סעיף קטן

סעיף קטן (בראשי תיבות: ס"ק) הוא כינוי לתת-סעיף בספרי הלכה וחוקים. כאשר קיים פירוש על חיבור כלשהו, והפירוש מחולק למספר סעיפים בפרשו סעיף אחד של המחבר, הוא יחלק את פירושו למספר סעיפים, וכל סעיף יקרא סעיף קטן. לדוגמה, כאשר מופיעה פירוש בסעיף א' על הלכה שנמצאת בסימן א' סעיף א', הוא יכונה סימן א' סעיף א' ס"ק א'. בספר החוקים של מדינת ישראל ניתן השם "סעיף קטן" לסעיפי המשנה של סעיפי החוקים השונים (subsection). דוגמא, באתר חוק רישוי עסקים ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
משטח יבשתי

משטח יבשתי או פלטפורמה הוא חבל גאולוגי, מישור בחלקו העליון של שילד הנוצר לאחר שסחיפה הסירה ממנו סלעים ומבנים. על המשטח שנוצר עשויים להצטבר סלעי משקע. מקובל להשתמש ב"משטח" או "פלטפורמה" כמונחים כלליים להגדרת רצף של משטחים קרבונטיים המצויים במים רדודים. משטחים קרבונטיים עשויים להתפתח במרבית המיקומים הטקטוניים, אך הם נפוצים בעיקר בשולי יבשת סבילים. רבים משדות הנפט בעולם נובעים משכבות סלעי משקע המצויות לאורכם של משטחים קרבונטיים כאלה. דוגמה למשטח קרבונטי כזה היא מפרץ הדסון בקנדה. לאחר שמסתיימת בניית השילד באמצעות אורוגנזה והוא חדל מלהתרומם, מתפתח בחלקו העליון מישור גידוע. מישור זה הוא תוצר סופי של סחיפה החלה על השילד בתנאים של ים רדוד. הסחיפה האיטית גודעת את הרכסים שהתהוו בשילד בשלבי היווצרותו, ומותירה פני שטח ישרים. במישור הגידוע נחשפת התשתית הקריסטלינית של השילד המורכבת מסלעי יסוד וסלעים מותמרים. בהמשך השהייה בים הרדוד מצטברים על מישור הגידוע משקעים המצטברים לשכבות סלעי משקע. משטח כזה החל להיווצר לקראת סוף הקמבריון בשילד הערבו-נובי, ועליו הורבדו במהלך הזמן סלעי משקע. משקעים קמבריים אלה נוצרו כנראה על ידי קרחון יבשתי נרחב, וכיום הם מוסרים בחלקם באמצעות סחיפה וחושפים את סלעי התשתית. בדומה לשילדים, גם המשטחים היבשתיים הם אזורי קרום יציבים מבחינה טקטונית ובעלי תבליט טופוגרפי שטוח למדי. משטחים אלה חסרי כיסוי משקעי או שהם מורכבים מכיסוי משקעי מועט שאינו עולה על קילומטרים ספורים. בסלעי המשקע המצויים על משטחים יבשתיים לא חל מעוות וגילם נע בדרך-כלל מהפרקמבריון ועד הקנוזואיקון. למשטחים היבשתיים מאפיינים סייסמיים דומים לאלה של שילד. משטחים יבשתיים מרכיבים כ-35% מנפח הקרום ואת מרבית שטחו החשוף. המשטח הגדול ביותר מצוי בשטחה של אירואסיה ומשתרע על חלק גדול משטחה. משטח גדול נוסף הוא "אגן ויליסטון" (Williston basin) במרכזה של אמריקה הצפונית ובשוליו המערביים של השילד הקנדי. גאולוגיה - מונחים טקטוניקת הלוחות אורוגנזה סחיפה קראטון מסיב עמנואל מזור, גיאולוגיה בפטיש ישראלי, האוניברסיטה הפתוחה, 1994, מסת"ב 965-06-0276-3 שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9 עקיבא פלכסר, גיאולוגיה, יסודות ותהליכים, אקדמון, 1992, מסת"ב 965-350-026-0 Encyclopedia of Geology, Elsevier Academic Press, First edition 2005, ISBN 0-12-636380-3 Glossary of Structural Geology and Tectonics, Satish Serial Publishing House, 2008, ISBN 81-89304-44-5 Dictionary of Geology & Mineralogy, McGraw-Hill, Second Edition 2003, ISBN 0-07-141044-9 היווצרות קרום כדור הארץ באתר האנציקלופדיה של כדור הארץ (אנגלית) משטח יבשתי במילון המונחים של האוניברסיטה הפתוחה שולי יבשת סבילים – אזור מעבר בין קרום יבשתי לקרום אוקייני של אותו לוח טקטוני, שלא מתקיימת בו געשיות קריסטליני – סלע גבישי אנאורגני, בניגוד לסלעים הבנויים משרידים אורגניים כאבן גיר Encyclopedia of Geology, כרך 1, עמ' 4 Encyclopedia of Geology, כרך 5, עמ' 173